Det gør I.  Det er helt essentielt, at I forældre skal have viden for at støtte jeres barn i brugen af værktøjerne til den nye strategi, barnet har for at skabe sig et meningsfuldt liv. Inden børnene rigtigt starter op, er der både foredrag og workshop for forældrene. Udover forældrene giver vi også mulighed for, at der kan deltage en ekstra person, der har sin daglige gang med barnet.  Forløbet er designet til, at I forældre ved flere lejligheder kan afprøve netop det værktøj, som jeres barn mener giver bedst mening. Når I kender det konkrete værktøj til bunds, kan I lægge endnu mere tyngde i støtten. Yderligere er der opfølgningsmøder efter hver behandlingsdag, hvor I får tilbagemelding på det som jeres barn har arbejdet med og sparring på jeres fokus og fremtidig støtte. Herudover er der opfølgning på mails. Vi oplever, at flere forældre selv begynder at arbejde engageret med værktøjerne og derved styrker deres egen karriere og privatliv.